نيوزيلاندا بالنليزية   أول أوطياروا  فلوغة لماوري هي دولة زيرة كاينة فأوقيانوسيا هي دولة عندها سيادة جات فلجانوب لغربي ديال لمحيط لمهدن فيها جوج زاير كبار لزيرة دالشمال ولزيرة دلجانوب معا بزاف دلجزر خرين صغار هاد لجزر جاو فلجانوب الشرقي ديال ؤسطراليا نيوزيلاندا هي وحدة من لبلايص اللخرين اللي كتاشفهوم لبشري حيتاش بعيدة بزاف على أي بلاصة فلعالام هاد لفترة اللي ماكانوش فيها الناس كانت نيوزيلاندا بلاصة فين قدرات بزاف ديال النباتات ولحيوانات تطور لأشكال ماكايناش فقنت آخور ديال لأرض لعاصيمة ديال نيوزيلاندا هي ويلينطون وأكبر مدينة فيها هي أوكلاند هاد لمدون بجوج كاينين فلزيرة دالشمال أكبر مدينة فلزيرة دلجانوب هي كرايستشورتش اللوغات الرسمية فلبلاد هوما النليزية لوغة شعب لماوري ولوغة ليشارة ديال نيوزيلاندا ماعم كان عند النليزية شي وضع رسمي فلقانون دلبلاد ولايني كاتعتابر لوغة رسمية واخ هك اك بسباب ليستيعمال ديالها لكبير ال جرنان نيوزيلاندي باللي نيوزيلاندا جات التامنة فالترتيب ديال أسعد لبلدان فلعالام السمية فلوغة شعب لماوري الدولة سميتها أوطياروا  هاد لكلمة كاتعني لأرض ديال السحابة لبيضة الطويلة  كاتعني سحابة  كاتعني بيض و كاتعني طويل السمية نيوزيلاندا جات من النليزية وكاتعني زيلاندا الجديدة زيلاندا هي إقليم فهولاندا وكاتعني أرض لبحر فلهولاندية من مورا ماكتاشفهوم لبح ار لهولاندي هابيل طازمان التاريخ الناس اللولين التاريخ ديال نيوزيلاندا كايرجع لهادي عام فاش أول مرة تكتاشفات على يد شعب لماوري واللي ول ات عندهوم تقافة ديالهوم بوحدهوم على غير التقافات لاخرة ديال لمحيط لمهدن التقافة ديال لماوري كانت مبنية على لقرابة بلفاميلات ولملكية ديال لارض وعلى لعكس ديال لخرين قدرو يتأضابطاو مع موناخ بارد عوض لموناخ السخون ديال زاير لبحر لاخرين ماكاينش حتى شي أتر خل اوه الناس فنيوزيلاندا قبل لأتار ديال كاهاورا تيفرا وهو أتر ديال لبركان دتاراويرا اللي كان تار ميلادية التحليل ديال شي حبوب داللقاح بي باللي تشعلات لعوافي فلغابات دلبلاد الشي اللي خل شي عولاما يفسروه باللي لبشري كان عايش فنيوزيلاندا مابين ميلادية ولاد وحفاد هاد لمهاجرين اللي جاو من لبحر لنيوزيلاندا هوما اللي غايول يو من بعد شعب لماوري حيتاش صاوبو تقافة ديالهوم بوحدهوم ماكاينش شي دليل باللي كانت تم شي تقافة قبل من تاعت لماوري لسيتيعمار لأوروبي فيشي         تصغير فاميلة سكوطلاندية مهاجرة لنيوزيلاندا رسمها ويليام ألزوورت كاينة فلمتحف ديال نيوزيلاندا تي بابا طوناريوا ويلينطون أول مستكشيف أوروبي معروف باللي شاف نيوزيلاندا هو هابيل طازمان نهار دجنبر دار هاد لبح ار خريطة للغرب ديال لزيرة دالشمال ولبيعتة ديالو رجعات لإندونيسيا بلا ما يحط الرجل فنيوزيلاندا لمستكشيف لبريطاني جيمز كوك اللي وصل لنيوزيلاندا فأكتوبر ديال فالرحلة ديالو اللولة من لأصل ديال تلاتة دالرحلات كان هو أول ؤروبي يجيب دورة على لزاير تاع نيوزيلاندا ويرسم ليهوم لخاريطة من لبدية ديال لقرن كانو بزاف ديال لبح ارة والتجار ولمستكشيفين كايجيو بشكل منتاضم للبلاد فبراير سناو شي ناس جايين من جيهة لمملكة لمتحدة وكتر من من لقي اد ديال شعب لماوري واحد لمعاهدة سم اوها معاهدة وايطاني هاد لمعاهدة كانت غاتخل نيوزيلاندا تول تحت التاج لبريطاني ويكون عند شعب لماوري نفس لحقوق اللي كاينين عند الشعب لبريطاني فالنوسخة النليزية أما فالتفسير ديال لماوري هاد لمعاهدة كاتعطي للتاج غير حكم عندو جهد ضعيف كايسميوه كاواناطانا يوليوز ول ات نيوزيلاندا مستاقلة على لحوكومة ديال نيوساوت ويلز اللي هي ويلاية كاينة فؤسطراليا كانت لمدابزة مابين لمستوطنين اللي كانو جايين ياخدو لارض وشعب لماوري على الطرجامة ديال شي بنود وصلات بيهوم لحروب نيوزيلاندا من فلباقي ديال لقرن ولبدية ديال لقرن كان واحد ستيطان بريطاني مجهد بزاف التأتير ديال لمرضات لأوروبية الصعيبة حروب نيوزيلاندا ولفرض ديال لقانون والسيستيم دليقتيصاد لأوروبي خل لأغلبية ديال لأرض فنيوزيلاندا تدوز للأوروبيين وشعب لماوري يتفقر ول عند لمستعمارة واحد لحوكومة مكلفة فلخمسينات ديال لقرن من التسعينات دلقرن لبرلامان ديال نيوزيلاندا دو قوانين بحال لحقوق دلعيالات اللي خداو لحق باش يصوتو والتقاعود ديال الناس لكبار لقرون عسكر ديال نيوزيلاندا فلحرب لعالمية اللولة تخادت التصويرة نهار أبريل من مورا ماول ات نيوزيلاندا ضومينيون عندو حكم داتي مع ليمبراطورية لبريطانية كانت الدولة عضو مزيان فيها وشي ألف حاربو معاها فلحرب لعالمية للولا من مورا لحرب سنات الدولة معاهدة فيرصاي وتزادت مع لبلدان اللي كانو فعصبة لأمم وتبعات سياسة برانية مستاقل واخ كانت بريطانيا مازال متحك مة فلعسكر ديالها فاش شبكات لحرب لعالمية التانية ساهمات نيوزيلاندا باش تدافع على بريطانيا وتحارب فحرب لمحيط لمهدن بشي ألف دلعسكر من التلاتينات ول ليقتيصاد ديال لبلاد منض بزاف وتصاوب سيستيم ديال الريعاية ليجتيماعية لوزير اللول مايكل جوزيف صافيدج كان ال باللي لعدالة ليجتيماعية خصها تكون هي لمبدأ اللي كايي ليقتيصاد اللي هو براسو خاص يتبع ليحتياجات ديال لمجتمع من لبدية ديال لخمسينات ول شعب لماوري كاينتاقل للمدون بسباب الزياد ديال السكان منهوم والتقافة ديالهاوم طرا ليها نبيعات هادشي جاب لمضاهرات دلحركة لماورية اللي كانت على قبل يحاربو لعنصورية الشي اللي خل لحوكومة تعتارف بمعاهدة وايطاني فاللخر ديال لقرن لعشرين ليقتيصاد ديال لبلاد تأتر بزاف بأزمة ليصانص ولخسارة ديالها لسوق ديال التصدير كبيرة وهي لمملكة لمتحدة من مورا مادخلات للجماعة ليقتيصادية لأوروبية وبالتضخوم الزايد هادشي خل نيوزيلاندا ماشي غير تقل تلقا سواق جداد ولايني تعاود تشوف فلهوية ديالتها فلخمسينات كانت التقافة ديال الناس دنيوزيلاندا محافضة ومتأترة بزاف ببريطانيا الشعب صوت على لحوكومة دلعمال الرابعة اللي جات فوسط واحد لأزمة قتيصادية ودستورية السياسات ديال لحوكومة دلعمال التالتة تبدلو بسيستيم قتيصادي فيه تعهود باش تدخل لبلاد للسوق لحر السياسة لبرانية من مورا ول ات حرة كتر فاش قدرات تدير فبلادها مينطاقة مافيهاش النووي لحوكومات اللي جات من بعد قدرات تحافض على اللي دارتو لحوكومة الرابعة واخا مرة مرة كايهدنو لجو ديال السوق لحر فيشي             تصغير يسار نازة فويلينطون على الناس اللي ماتت فلكسيدة ليرهابية ديال كرايستشورتش نيوزيلاندا باقي عندها روابط واخا ماشي رسمية معا بريطانيا وبزاف ديال الشباب فنيوزيلاندا كايسافرو لتما باش يعيشو تجربة مورا لبحر حيتاش كاينين قوانين ديال لفيزا اللي راها مرخوفة جون كي ربح لينتيخابات ديال نونبر وخل لحيزب ديالو يأسس لحوكومة لوطنية لخامسة ضرب زلزال كبير مدينة كرايستشورتش تالت أكبر مدينة فلبلاد من ناحية شحال دالسكان فيها الشي اللي أت علي ليقتيصاد دلبلاد تحالوف ديال الليبيراليين خدا لحوكومة ديال نيوزيلاندا فأكتوبر وتأسسات لحوكومة دلعم ال السادسة ومن لمهم ات اللي عندها هي يحارب مشكل كبير ديال السكنى مارس مشا إرهابي لجوج جوامع فكرايستشورتش وقتل واحد وهوما كايصل يو الصلاة دالجمعة وصور هادشي لايف جاسيندا أردرن اللي هي لوزيرة اللولة ديال نيوزيلاندا الت باللي هادا واحد من ليام لكحلين ديال نيوزيلاندا وكانت مجهودات باش يتضامنو مع الجماعة لمسلمة ويجي لمنع ديال لبنادق اللي راها نص أوطوماطيك الدولة التقسيم ديال لبلاد ولمدون فيشي         تصغير لجيهات ولأقاليم ديال نيوزيلاندا نيوزيلاندا مقسومة لسطاش جيهة نا طاكيوا   بلوغة لماوري باش لحوكومات لمحلية تسير راسها براسها من هاد لجيهات مسيرة من عند لمجاليس دلجيهات التقسيم اللول دلحوكم وخمسة مسيراهوم لحوكومة ديال الدولة على يد السلطات دلأقاليم اللي هي التقسيم التاني فلحوكم واللي كاتدير لمهام ديال لمجاليس دلجيهات هاد لجيهات هوما نورطلاند أوكلاند وايكاتو خليج بلينتي يزبورن خليج هاوك طاراناكي ماناواطو فانانوي ويلينطون طازمان نيلصون مارلبورو الساحل لغربي كانطربوري أوطاو وساوتلاند لأغلبية ديال الشعب دنيوزيلاندا كايعيش فلمدون غير هوما اللي عايشين ففيلاجات أول فمجتمعات ديال لفلاحة ويلينطون هي لعاصيمة ديال نيوزيلاندا أم أوكلاند هي أكبر مدينة وفيها شي مليون ألف دلبشري مدون خرين كاينين فلزيرة دالشمال هوما هاميلطون نيوبلايماوت ونابيي مدون فلزيرة دلجانوب هوما كرايستشورتش دونيدين نيلصون وإينفيركارل لحوكومة والسياسات كنيسة ديال الديانة دالراتانا دوك الجوج دالصومعات هوما مميزات ديال لبني دالراتانا نيوزيلاندا هي دولة ملكية دستورية وديموقراطية برلامانية الرئيس ديال الدولة هو تشارلز التالت لوزيرة اللولة هي جاسيندا أرديرن اللي كاترأس لحيزب دلعمال كايتدارو نتيخبات فلبلاد كول سنين نيوزيلاندا هي بلاد بلا نووي ماكايستاعملوش النووي فلينتاج ديال التريسينتي وماعندهومش سلاح من داك النوع الشعب فليحصاء ديال شي دلمليون ألف كانو ساكنين فنيوزيلاندا ولأغلبية ديالهوم عندهوم أصول من ؤروبا النيسبة ديال لماوري اللي هوما السكان لأصليين دنيوزيلاندا هي أول شي ألف دلبشري الناس ديال نيوزيلاندا كايسميو راسهوم كيوي بالنليزية  هاد السمية جات من الطير دلكيوي اللي كايتعتابر هو الطير لوطني لزيرة دالشمال صغر من لزيرة دلجانوب ولايني هي اللي فيها لعدد لكبير دلبشر دلمليون تقريبا النص ديال الشعب متدين وشي هوما ناس لادينيين على حساب لإحصاء هادشي اللي كايخلي الناس ديال نيوزيلاندا مابين الشعوب اللي علمانية بزاف الديانة لكبيرة فلبلاد هي لمسيحية واللي واصل لعدد دالناس اللي متدينين بيها كاينين ديانات اللي جاية من لمسيحية فنيوزيلاندا بحال الريناتو والراتانا جيهة أوكلاند هي اللي فيها أكبر تنوع ديني فلبلاد لجغرافيا لجيولوجيا فيشي     تصغير يسار صمطة لعوافي دلمحيط لمهدن كاتبان دايزة من النص دلزيرة دلجانوب كاينة نيوزيلاندا فلحدود مابين الصفيحة لهندية لؤسطرالية والصفيحة دلمحيط لمهدن هاد الجوج دالصفايح تصادمو مابيناتهوم والصفيحة دلمحيط لمهدن تدفنات تحت لؤسطرالية لهندية فالشمال ديال لزيرة دلجانوب بسباب هادشي ول ات دكسة ديال لبراكين خارجة من لرض وخد امة باقي حتال دابا فهاد لزيرة مازالين هاد الجوج دالصفايح كايتزادحو ومنهوم كايخرجو زلازل بحال زلزال كرايستشورتش التصويرة اللي فالجنب كاتبين باللي لزيرة دالشمال كاينة فالصفيحة لهندية لؤسطرالية أم لزيرة دلجانوب كاينة لأغلبية ديالها فالصفيحة دلمحيط لمهدن نيوزيلاندا مازالا نشيطة جيولوجيا وغاتبقى هكاك ماحد لزاير كاينين فوق لحدود تاع الصفايح أقدم لحجار اللي تلقاو فنيوزيلاندا كايرجعو لهادي مليون عام لموناخ لموناخ ديال نيوزيلاندا لموناخ ديال نيوزيلاندا متنوع بزاف حيتاش التضاريس ديال لبلاد كتار واخا غالب عليه الطابع لبحري اع لمدون كايجيها مابين ملم بحال كرايستشورتش ملم بحال مدينة فاراناري ميلفورد ساوند كايطيح فيها كتر من ملم فلعام ديال الشتا وغير كيلوميطر للشرق مدينة أليزاندرا ماكاتفوتش فيها ملم فلعام لمعدل ديال لحرارة فلعام كاين مابين فلجانوب فالشمال أقل درجة ديال لحرارة تسجلات فمدينة رانفورلي ؤوصلات وهادشي فعام نيوزيلاندا كايطراو فيها بزاف ديال لأعاصير ولبرد لكتير فبراير داز أسوء إعصار فلقرن لعشرين يوليوز غشت دازت عاصيفة دلبرد والتلج قاصحة بزاف لدرجة أول مرة يطيح التلج فأوكلاند من عام وأول مرة يطيح التلج فلبحر ديال ويلينطون من عيون لكلام تصنيف مقالة جودة مابيهاش تصنيف إحصائيات لمينحة